
R E F E R A T   D E   A P R O B A R E 
pentru modificarea Hotărârii Consiliului Local nr. 129/2024 privind aprobarea accesării Schemei de ajutor de stat ”Silvo-mediu și climă” aferentă intervenției DR-07 - Silvomediu și climă din cadrul PS 2023 – 2027


Prin Hotărârea Consiliului Local nr. 129/2024  s-a aprobat accesarea de către Municipiul Brad a Schemei de ajutor de stat ”Silvo-mediu și climă” aferentă intervenției DR-07 - Silvomediu și climă din cadrul PS 2023 – 2027.
Scopul ajutorului constă în acordarea de plăți compensatorii pentru pierderile de venit și costurile suplimentare rezultate din depășirea cerințelor obligatorii prevăzute de legislația națională în domeniul silvic sau dreptul intern relevant ca urmare a angajamentelor voluntare încheiate de către beneficiarii schemei.
Prin aceeași hotărâre doamna Lăzărescu Cristina, șef Serviciu Administrarea Domeniului Public și Privat - Direcția Arhitect Șef din aparatul de specialitate al Primarului Municipiului Brad, a fost împuternicită să reprezinte Municipiul Brad în relația cu Agenția de Plăți și Intervenție pentru Agricultură pe toată perioada de derulare a acestei măsuri și să ducă la îndeplinire instrumentarea dosarului tehnic care conține punctele obligatorii specifice.
Având în vedere Dispoziția Primarului Municipiului Brad nr. 62/2026 privind încetarea prin acordul părților, consemnat în scris, a raportului de serviciu al doamnei Lăzărescu Cristina, începând cu data de 09.02.2026 și ținând cont de adresa Agenției de Plăți și Intervenție pentru Agricultură, înregistrată la Primăria Municipiului Brad sub nr. 31897/03.06.2026, am inițiat prezentul proiect de hotărâre prin care am propus modificarea Hotărârii Consiliului Local nr. 129/2024 în sensul înlocuirii doamnei Lăzărescu Cristina cu domnul JURJ Mihăiță - Adrian, consilier juridic în cadrul Compartimentului Fond Funciar, Registrul Agricol.
	În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.     
	Invoc în susţinerea propunerii mele prevederile Ordinului nr. 115 din 28.03.2024 pentru aprobarea schemei de ajutor de stat "Silvomediu și climă”, precum și ale art. 129 alin. (1), alin. (2) lit. b) și lit. d), alin. (4) lit. d), alin. (7) lit. s) și alin. (14) din O.U.G. nr. 57/2019 privind Codul administrativ, cu modificările și completările ulterioare.

